OpenLLM-France/wikimedia huggingface dataset:
# Jules Chéret

Jules Chéret (Paris, 1836ko maiatzaren 31 – Niza, 1932ko irailaren 23a) frantziar margolari eta litografoa izan zen.
Hamahiru urterekin litografo baten ikasle izan zen eta gero Diseinuko Eskola Nazionalean ikasi zuen. 1859tik 1866ra Londresen hobetu zituen litografia ikasketak.
Belle Époque garaian poster ilustratuaren aitzindarietako bat izan zen, eta poster modernoaren aita deitu izan zaio. Rokoko garaiko artistak izan zituen inspirazio iturri, Antoine Watteau eta Jean-Honoré Fragonard, besteak beste.

## Iruditegia

* L'Etendard Français, 1891
* Palais des Glaces
* Saxoléine, Pétrole de sureté
* Taverne Olympia, Restaurant
* Pippermint, Get Frères
* Pan, a Journal of Satire
* Théâtre de l'Opéra, Carnaval 1894
* Hippodrome de la Porte Maillot, Paris Courses
* L'Amant des Danseuses Roman Moderniste par Félicien Champsaur
* Folies Bergères, Émilienne d’Alençon
* Concert des Ambassadeurs, Champs-Élysées
* Exposition Universelle 1889, Le Pays des Feés
* Casino d'Enghien
* L´Aureole du Midi, Pétrole de sureté
* Recoloration des Cheveux par l'Eau des Sirènes

## Kanpo estekak

* Datuak: Q610202
* Multimedia: Jules Chéret / Q610202
# Jules Dupré

Jules Dupré (Nantes, 1811ko apirilaren 5a - L'Isle-Adam, Val-d'Oise, 1889ko urriaren 6a) Barbizongo eskolari lotutako frantziar margolaria izan zen.

## Biografia

Jules Dupré bere aitak zuzentzen zuen fabrikan hasi zen artegintzan, portzelana dekoratzen. 1823an Parisera joan zen eta Jean-Marie Diébolt paisaia-margolariarekin ikasi zuen. Honen eraginez, aire zabalean margotzen hasi zen. 1830-31tik aurrera Louis Cabat, Constant Troyon eta Théodore Rousseaurekin izan zuen harremana. Bere margogintzan, 1834an Londresen egindako egonaldi batean ezagutu zituen John Constableren eta beste paisaia-margolari ingelesen lanek eragin handia izan zuten.
Frantzian barrena (Pirinioak, Normandia, Pikardia, Sologne) margotzen ibili zen eta Théodore Rousseaurekin Barbizonera maiz joaten zen. Azkenik, 1849an L'Isle-Adamen kokatu zen. Bizitzako azken urteetan, udak Cayeux-sur-Meren igarotzen hasi zenetik, itsas ikuspegi ugari margotu zituen.
Jules Dupréren margolanek arrakasta izan zuten. 1849an Ohorezko Legioko zaldun izendatu zuten eta 1867ko Parisko Erakusketa Unibertsalean zenbait domina irabazi zituen.

## Iruditegia

* Behiak ibi batetik igarotzen, 1836 Metropolitan Museum of Art, New York.
* Fontainebleauko haritzak, 1840 aldean Minneapolis Institute of Arts, Minneapolis.
* Ibaia Frick Collection, New York.
* Ekaitzaren aurreko barealdia, 1870eko hamarkada

## Erreferentziak

* 1 2 3 Bernardo GOMEZ ALVAREZ: Jules Dupré Mcnbiografias.com
* ↑ Jules Dupré Cambridgeartgallery.com

## Kanpo loturak

* (Ingelesez) Jules Dupré Artcyclopedia.com
* Datuak: Q959212
* Multimedia: Jules Dupré / Q959212
# Jules Dupuit

Jules Dupuit (Fossano, Italia, 1804ko maiatzaren 18 – Paris, 1866ko irailaren 5) frantses ingeniari eta ekonomialari bat izan zen. Ekonomian, ezaguna da marjinalismoaren eskolakoa izateagatik. Eskola horren barruan, utilitate marjinal beherakorraren ideia landu zuen eta horrela, eskari-funtzioa ere beherakorra izan behar zela baieztatu zuen. Liberalismoaren defendatzaile izan zen.
* Datuak: Q1353362
* Multimedia: Jules Dupuit / Q1353362
# Jules Dassin

Julius Jules Dassin (Middletown, Connecticut, 1911ko abenduaren 18a - Atenas, Grezia, 2008ko martxoaren 31a) estatubatuar zinema zuzendaria izan zen.
Bere filmetan eguneroko gertaerak islatzen saiatu da. Hona egilearen obrarik garrantzitsuenak: Naked City (1948, Hiri biluzia), Thieve´s Highway (1949, Autobideko lapurrak), Night and the City (1950, Gaua eta hiria). Filmok gerra ondoko gangsterren eta polizien arteko gorabeherak dituzte gaitzat. Europara erbesteratu behar izan zuen maccarthysmoaren garaian, eta bertan segida eman zion zinemari: Rififi (1954), Fedra (1962) eta Topkapi (1964). Estatu Batuetara itzulitakoan La promesse de l´aube (1970, Egunsentiko agindua) eta The rehearsal (1974, Saioa) filmak zuzendu zituen.

## Filmografia

| Urtea | Izenburua | Eginkizuna | Eginkizuna | Eginkizuna | Eginkizuna | Eginkizuna | Eginkizuna |
| Urtea | Izenburua | Zuzendaria | Ekoizlea | Gidoilaria | Aktorea | Pertsonaia | Oharrak |
| 1941 | The Tell-Tale Heart | Bai | | | | | |
| 1942 | Nazi Agent | Bai | | | | | |
| 1942 | The Affairs of Martha | Bai | | | | | |
| 1942 | Reunion in France | Bai | | | | | |
| 1943 | Young Ideas | Bai | | | | | |
| 1944 | The Canterville Ghost | Bai | | | | | |
| 1946 | Two Smart People | Bai | | | | | |
| 1946 | A Letter for Evie | Bai | | | | | |
| 1947 | Brute Force | Bai | | | | | |
| 1948 | The Naked City | Bai | | | | | |
| 1949 | Thieves' Highway | Bai | | | | | |
| 1950 | Night and the City | Bai | | | | | |
| 1955 | Rififi | Bai | | Bai | Bai | César Milanekoa | |
| 1957 | He Who Must Die | Bai | | Bai | | | |
| 1959 | The Law | Bai | | Bai | | | |
| 1960 | Never on Sunday | Bai | Bai | Bai | Bai | Homer Thrace | |
| 1962 | Phaedra | Bai | Bai | Bai | Bai | Christo | Ez da ageri tituluetan |
| 1964 | Topkapı | Bai | Bai | | Bai | Polizia turkiarra | Ez da ageri tituluetan |
| 1966 | 10:30 P.M. Summer | Bai | Bai | Bai | | | |
| 1968 | Survival 1967 | Bai | Bai | | | | |
| 1968 | Uptight | Bai | Bai | Bai | | | |
| 1970 | Promise at Dawn | Bai | Bai | Bai | Bai | Ivan Mozzhukhin | |
| 1974 | The Rehearsal | Bai | | Bai | Bai | Jules Dassin berori | |
| 1978 | A Dream of Passion | Bai | Bai | Bai | | | |
| 1980 | Circle of Two | Bai | | | | | |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q260969
* Multimedia: Jules Dassin / Q260969
# Jules Dufaure

Jules Armand Stanislas Dufaure (Saujon, 1798ko abenduaren 4a - Rueil-Malmaison, 1881eko ekainaren 28a) frantziar politikaria izan zen. Frantziako lehen ministroa izan zen 1871tik 1873ra, 1876an eta 1877tik 1879ra.
Abokatu gisa lan egin zuen Bordelen eta bere hizlaritzagatik nabarmendu zen. Zuzenbidea politikagatik utzi zuen eta 1834an diputatu hautatu zuten. 1839an, Soult mariskalak Herri-lanetako ministro izendatu zuen.
Dufaurek 1848an onartu zuen errepublika eta eta errepublikano moderatuen alderdiarekin bat egin zuen. Urte hartako irailean Barne ministro izendatu zuten.
Frantziako Bigarren Inperioan, politikatik urrundu eta abokatu-lanbidera itzuli zen. Frantziako Hirugarren Errepublikan zentro-ezkerreko alderdiko kide izan zen eta hiru aldiz zuzendu zuen ministroen kontseilua (1871-1873, 1876ko otsailetik abendura eta 1877-1879).
1863an Frantses Akademiako kide hautatu zuten.
* Datuak: Q182701
* Multimedia: Jules Dufaure / Q182701
# Jurgi Kentekoa

Jurgi, Kenteko dukea (George Edward Alexander Edmund; Sandringham, Norfolk, 1902ko abenduaren 20a - Morven, Caithness, 1942ko abuztuaren 25a) britainiar printzea izan zen.
Jurgi V.a eta Maria Teckekoaren semea eta Eduardo VIII.a eta Jurgi VI.a erregeen anaia izan zen.
Royal Navyko kide izan zen 1920ko hamarkadan. 1934an, aitak Kenteko duke izendatu zuen. 1930eko hamarkadaren amaieratik RAFeko ofiziala izan zen. Hegazkin militar batek Eskozian 1942ko abuztuan izandako istripuan hil zen.
Hargin beltza eta Ingalaterrako logiako maisu handia izan zen.
1934an Marina Greziakoarekin ezkondu zen eta bi seme eta alaba bat izan zituzten.
* Datuak: Q160770
* Multimedia: Prince George, Duke of Kent / Q160770
# Jurgi Saxoniakoa

Jurgi (alemanez: Georg; Dresden, 1832ko abuztuaren 8a – Pillnitz, 1904ko urriaren 15a) Saxoniako erregea izan zen 1902tik hil zen arte.
Joan Saxoniakoa eta Amalia Augusta Bavariakoaren semea izan zen. 1859an Maria Ana Portugalgoarekin ezkondu zen eta zortzi seme-alaba izan zituzten.
Austria-Prusia Gerran eta Frantzia-Prusia Gerran parte hartu zuen.
Jurgi 1902ko abuztuaren 8an igo zen Saxoniako tronura, bere anaia Alberto erregea hil ondoren. Bi urteko erregealdiaren ondoren hil zen eta bere seme Frederiko Augusto III.a izan zen oinordekoa.
* Datuak: Q276578
* Multimedia: George of Saxony / Q276578
# Jurgi Kintana

Jurgi Kintana Goiriena (Bilbo, 1975). Historian doktorea, EHUko irakaslea eta UEUko kidea da. Oxfordeko Unibertsitateko ikertzaile bisitaria izan zen 2007-2008 ikasturtean. Gaur egun, EHUn ari da lanean Bilboko Irakasleen Unibertsitate Eskolan, Leioa-Erandioko Campusean.
Batez ere Euskal Herriko historia kulturala eta intelektuala jorratu ditu. Historia alorreko zenbait ikerketa- eta dibulgazio-lan argitaratu ditu.
Doktorego-tesia 2006an aurketu zuen, Joseba Agirreakuenagaren zuzendaritzapean. Resurreccion Maria Azkueren lana sakon aztertu zuen horretan, ikerketa honetan: "Intelektualen sorrera eta bilakaera Euskal Herrian: Resurreccion Maria Azkue (1864-1951)".
| « | Proiektu bat zegoen Azkueren jarduera guztien atzean, eta proiektu hori zen euskara eta herri tradizioak hartu eta modernizatzea, bizimodu garaikiderako moldatzea; biziberritzea, azken batean. Horrek arlo asko zituen: euskara biziberritzeko sortu zituen euskarazko aldizkariak, hizkuntza estandarizatu bat; herri tradizioak biziberritzeko egokitu zituen ahozko tradiziotik hartutako kantu eta doinuak, hirian jotzeko... Bere proiektu guztien funtsa izan zen herri tradiziotik abiatuz euskal nazio kultural moderno bat sortzea, eta horrek lotzen ditu jarduera eremu guztiak. | » |
| Jurgi Kintana Goiriena ||

## Lanak

* Judu herriaren ibilbide luzea. GAIAK, 1994. Xabier Kintana Urtiagarekin idatzia
* Ikerketa berriak Euskal Herriko historian: metodologia aitzindariak eta berrikuntza historiografikoak, Bilbo, Udako Euskal Unibertsitatea, 2002. Karmele Artetxe Sanchezekin idatzia.
* Vizcaytik Bizkaira? R.M. Azkue Euskaltzaindia sortu aitzin (1888-1919), Bilbo, BBK eta Euskaltzaindia, 2002.
* Sabino Arana Goiri. Euzkadiren Aita (1865-1903). Profeta oihartzun bila, Elkar, 2007.
* Intelektuala nazioa eraikitzen: R. M. Azkueren pentsaera eta obra, Bilbo, Euskaltzaindia-EHU, 2008.
* Urre urdinaren lurrina: Euskal idazle galduaren bila (1810-1940), Iruñea, Pamiela, 2009.
* Azkue. Bilbotar ezezaguna, Erein argitaletxea, 2015.

## Erreferentziak

* ↑ Ikerketa berriak Euskal Herriko historian : metodologia aitzindariak eta berrikuntza historiografikoak. Udako Euskal Unibertsitatea 2002 ISBN 84-8438-027-0. PMC 52409176. (Noiz kontsultatua: 2019-12-23).
* 1 2 Kintana Goiriena, Jurgi, 1975-. (D.L. 2015). Azkue, bilbotar ezezaguna. Erein ISBN 978-84-9109-048-9. PMC 931024950. (Noiz kontsultatua: 2019-12-23).
* ↑ Goiriena, Jurgi Kintana. (2006). Intelektualen sorrera eta bilakaera Euskal Herrian: Resurreccion Maria Azkue (1864-1951). (Noiz kontsultatua: 2021-04-14).
* ↑ Kintana, Jurgi Kintana. (2006). «Intelektualen sorrera eta bilakaera Euskal Herrian: Resurreccion Maria Azkue (1864-1951)» www.educacion.gob.es (UPV/EHU) (Noiz kontsultatua: 2021-04-14).
* ↑ Nerea AZURMENDI: «Euskal nazio kultural modernoa sortzea zen Azkueren helburua», Jurgi Kintana Goirienari egindako elkarrizketa, Diario Vasco, 2009-06-22.
* ↑ Rojo El Correo, Javier. kritiken hemeroteka » Aranaren ibilbidea. (Noiz kontsultatua: 2020-03-03).
* ↑ 111akademia.eus - Erredakzioa. (2009-07-02). «Urre urdinaren lurrina - Jurgi Kintana» 111 Akademia (Noiz kontsultatua: 2020-03-03).

## Kanpo estekak

* Datuak: Q57659657
# Jurgi Oteo

Jurgi Oteo Gomez (Barakaldo, Bizkaia, 1996ko abuztuaren 29a) Euskal Herriko futbolaria da. Eskuin hegalean aritu ohi da.

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2013/14 | 31 | 12 | - | - | - | - | - | - | | | - | - | 31 | 12 |
| Baskonia | Denera | Denera | 31 | 12 | - | - | - | - | - | - | | | - | - | 31 | 12 |
| Bilbao Athletic | 2.B | 2014/15 | 29 | 2 | - | - | - | - | - | - | | | - | - | 29 | 2 |
| Bilbao Athletic | 2. | 2015/16 | 14 | 1 | - | - | - | - | - | - | | | - | - | 14 | 1 |
| Bilbao Athletic | 2.B | 2016/17 | 31 | 6 | - | - | - | - | - | - | | | - | - | 31 | 6 |
| Bilbao Athletic | Denera | Denera | 74 | 9 | - | - | - | - | - | - | | | - | - | 74 | 9 |
| Barakaldo | 2.B | 2017/18 | 36 | 5 | - | - | - | - | - | - | | | - | - | 36 | 5 |
| Barakaldo | Denera | Denera | 36 | 5 | - | - | - | - | - | - | | | - | - | 36 | 5 |
| Bilbao Athletic | 2.B | 2018/19 | 7 | 0 | - | - | - | - | - | - | | | - | - | 7 | 0 |
| Bilbao Athletic | Denera | Denera | 7 | 0 | - | - | - | - | - | - | | | - | - | 7 | 0 |
| Barakaldo | 2.B | 2018/19 | 17 | 3 | - | - | - | - | - | - | | | - | - | 17 | 3 |
| Barakaldo | Denera | Denera | 17 | 3 | - | - | - | - | - | - | | | - | - | 17 | 3 |
| Sabadell | 2.B | 2019/20 | 6 | 0 | - | - | - | - | - | - | | | - | - | 6 | 0 |
| Sabadell | Denera | Denera | 6 | 0 | - | - | - | - | - | - | | | - | - | 6 | 0 |
| Barakaldo | 2.B | 2020/21 | 8 | 0 | - | - | - | - | - | - | | | - | - | 8 | 0 |
| Barakaldo | Denera | Denera | 8 | 0 | - | - | - | - | - | - | | | - | - | 8 | 0 |
| Arenas | 2.B | 2020/21 | 11 | 1 | - | - | - | - | - | - | | | - | - | 11 | 1 |
| Arenas | 2.F | 2021/22 | 30 | 0 | - | - | - | - | - | - | - | - | - | - | 30 | 0 |
| Arenas | 2.F | 2022/23 | 31 | 3 | 1 | 0 | - | - | - | - | - | - | - | - | 32 | 3 |
| Arenas | Denera | Denera | 72 | 4 | 1 | 0 | - | - | - | - | -- | - | - | - | 73 | 4 |
| Badajoz | 2.F | 2023/24 | 25 | 1 | - | - | - | - | - | - | - | - | - | - | 25 | 1 |
| Badajoz | Denera | Denera | 25 | 1 | - | - | - | - | - | - | -- | - | - | - | 25 | 1 |
| Barbastro | 2.F | 2024/25 | - | - | - | - | - | - | - | - | - | - | - | - | - | - |
| Barbastro | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 269 | 34 | 1 | 0 | - | - | - | - | - | - | - | - | 270 | 34 |

## Kanpo estekak

* Fitxa: Athletic Club
* Datuak: Q20492549
# Jurgi Sintzelo

Jurgi Sintzelo Tarasio aitalehenaren idazkari pertsonala (sintzeloa, "zeldakidea") izan zen, eta VIII. mendearen amaieran eta IX. mendearen hasieran bizi izan zen.
Aegyptiaca edo Manetonek idatzitako Egiptoren Historiaren igortze eta ezagutza iturririk garrantzitsuena da, bere Ekloge chronographias (Ἐκλογὴ τῆς χρονογραφία) lanean, Adanengandik hasi eta Diokleziano erromatar enperadorearen garairaino iristen zen munduaren historia bat.
Sintzelok, Jesus, Munduaren Sorreraren ondorengo 5500. urtean jaio zela frogatu nahi zuen, modu ez zuzenean, Eurite Unibertsalaren garaitik Dario I.a persiar enperadoreraino zihoazen 31 egiptoar dinastia deskribatuz, Manetonen epitomeak erabilita.
Bere testu guztietatik, bi eskuizkribu baino ez dira mantendu, 1021. urtekoa eta Parisekoa, bietatik hoberena.
Sintzelok, bere lana idazteko, Eusebio Zesareakoaren epitomea erabili zuen, aipatuz, eta, agian, Sexto Julio Afrikanorena, modu ez zuzenean, beste eskuizkribu batzuen bidez. Beste lan batzuk ere ezagutu behar izan zituen, sasi-manetondartzat hartzen direnak, Sozisen Liburua eta Kronika Zaharra kasu.

## Bibliografia

* Editio princeps di J. Goar (1652) in W. Dindorf, Bonn Corpus scriptorum hist. Byz., 1829.
* H. Gelzer, Sextus Julius Africanus, ii. I (1885).
* H. Gelzer. Sextus Julius Africanus und die byzantinische Chronographie, Leipzig 1898 (rist. New York, B. Franklin, 1967).
* C. Krumbacher, Geschichte der byzantinische Litteratur, Munich, 1897.
* William Adler. Time immemorial: archaic history and its sources in Christian chronography from Julius Africanus to George Syncellus, Washington, D.C., Dumbarton Oaks Research Library and Collection, 1989.
* Alden A. Mosshammer, ed., Georgii Syncelli Ecloga chronographica, Leipzig, Teubner, 1984.
* William Adler, Paul Tuffin, translators. The chronography of George Synkellos: a Byzantine chronicle of universal history from the creation, Oxford, Oxford University Press, 2002.

## Kanpo estekak

* (Ingelesez)Jurgi Sintzeloren testuen hautaketa
* Datuak: Q366382
# Jurgi Poděbradykoa

Jurgi Poděbradykoa (txekieraz: Jiří z Poděbrad; alemanez: Georg von Podiebrad; Poděbrady, Bohemia, 1420ko apirilak 23 – Praga, 1471ko martxoak 22) 1458-1471 bitarteko urteetan Bohemiako erregea izan zen. Hustar buruzagia eta sineste horretako errege bakarra izan zen.
1448an katolikoei Praga kendu zien eta erresuma gobernatu zuen. Ladislao Postumoa hiltzean errege egin zuten. Matias Corvinoren gurutzadari aurre egin behar izan zion (1466-1469), eta hura lurraldetik bota zuen. Haren ondorengoa Ladislao Jagellon izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q159679
* Multimedia: George of Poděbrady / Q159679
# Julián José Gorraitz

Julián José Gorraitz Agerrebere (Iruñea, 1922ko apirilaren 27a - Iruñea, 2007ko urtarrilaren 3a) nafar futbolaria izan zen, aurrelari postuan aritzen zena. Osasuna, Almería eta Cádiz taldeetan jokatu zuen, 1945 eta 1953 bitartean.

## Kanpo estekak

* Monreal, Félix Gorraiz y sus goles fantasma, Diario de Noticias de Navarra, 2020-02-29, noticiasdenavarra.com
* Datuak: Q86927462
# Julián Marías

Julián Marías (Valladolid, 1914ko ekainaren 17a - 2005eko abenduaren 15a) espainiar filosofoa izan zen.
Ortega y Gasseten ikasle eta jarraitzailea. 1948an Giza jakintzen institutua sortu zuen Ortega y Gassetekin batera. 1964an Real Academia Españolako kide izan zen. Maríasen dotrina Ortega y Gasseten bizi arrazoian oinarritzen da. Liburu eta artikulu asko idatzi zituen. Horien arteko aipagarrienak hauek dira: Historia de la filosofía (1941), Ortega y la idea de la razón vital, Antropología metafísica, El intelectual y su mundo, Problemas del Cristianismo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q520726
* Multimedia: Julián Marías / Q520726
# Julián Olivares

Julián Olivares Bruguera (Hernani, 1895eko abenduaren 10a - Madril, 1977ko urriaren 23a), III. Murrietako markesa, gipuzkoar militar eta eskrimalaria izan zen, sablean aditua.
Parisko Olinpiar Jokoetan Espainiako selekzioarekin aritu zen.
Espainiako Lehor Armadan zalditerian aritu zen, koronela izateraino. Ez zuen seme-alabarik izan eta Luis bere anaiak titulua jarauntsi zuen.

## Erreferentziak

* ↑ Espainiako Olinpiar Batzordea
* ↑ www.sports-reference.com
* ↑ Eskela ABC egunkarian
* Datuak: Q6310331
# Julián Otamendi

Julián Otamendi Matxinbarrena (Donostia, 1889 – Madril, 1966) gipuzkoar arkitektoa izan zen. Madrilen lan egin zuen. Joaquín Otamendi anaiarekin batera, Madrilgo Komunikabideen Jauregia eraiki zuten.
* Datuak: Q5956173
* Multimedia: Julián Otamendi / Q5956173
# Julián Fernández

Julián Fernández Sánchez (Cazorla, Andaluzia, 1952 -) Euskal Herriko politikaria da. Andaluzian jaio baina bizitza gehiena Nafarroan eman izan du.

## Biografia

Eraikuntzako langilea da ogibidez.
1987 eta 1991 artean NEBeko zinegotzia izan zen Antsoainen; 1988 eta 1991 artean Berriozarreko kontzejuko kidea ere izan zen. Berriozar udalerri independente bihurtu zenean zinegotzi ibili zen bertan, 1992tik 1997ra. 1996-2000 agintaldian Kongresurako diputatu aukeratu zuten Nafarroan.

## Kanpo estekak

* (Gaztelaniaz) Fernández Espainiako Diputatuen Kongresuaren web orrian.
* Datuak: Q9016601
# Julián García Valverde

Julián García Valverde (Madril, Espainia, 1946ko martxoaren 20a -) espainiar politikari eta ekonomista da.

## Biografia

Ekonomia-ikasketak egin zituen, eta Espainiako Administrazioan sartu zen: Estatuko Ekonomisten Taldeko teknikaria izan zen 1976-1982 bitartean, batez ere industria- eta energia-alorreko enpresetan. Bere alderdiak, Alderdi Sozialistak, 1982an hauteskundeak irabazi ondoren, Industriako Institutu Nazionaleko presidenteorde izendatu zuten, eta Europako Ekonomia Erkidegoan sartzeko beharrezko ziren industria-birmoldaketetan parte hartu zuen (Mediterraneoko Labe Garaiak, ontzigintza...). 1985ean RENFEren presidente hautatu zuten.
1991n, Gobernu berria osatzean, Felipe González presidenteak Osasun-ministerioko buru izendatu zuen, bertako finantza-arazoak konpontzeko asmotan, baina urte hartan bertan, RENFEko lursail batzuen salmenten irregulartasunaren arazoa argitara atera, eta 1992an Espainiako Diputatuen Kongresuan agertu behar izan zuen, azalpenak ematera. Lursailen esleipen-moduak argi geratu ez ziren arren, eta Gobernuko presidentearen babesa izan arren, urte hartan bertan dimisioa eman zuen, hedabideen presioa zela-eta. Espainiako gobernuak Londresko Enbaxadako merkataritza gaietarako aditu izendatu zuen.
2006an Madrileko Auzitegi Probintzialak RENFEko auzian errugabetzat jo zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2749818
* Multimedia: Julián García Valverde / Q2749818
# Julián Larrinaga

Julián Larrinaga, (Zalla, 1914 - ?) Euskal Herriko txirrindularia izan zen.

## Palmaresa

1936
* 2. Santikutz Klasikan
# Julián Montoya

Julián Montoya (Buenos Aires, 1993ko urriaren 9a) argentinar errugbilaria da, orpokatzaile postuan aritzen dena. 2016−2020 bitartean Jaguares taldean ibili ondoren, Ingalaterrako errugbi txapelketako Leicester Tigersek kontratatu zuen 2021ean. 2014ko maiatzaren 17an egin zuen debuta Argentinako errugbi selekzioarekin, Paysandún, Uruguairen kontra, eta 2015eko, 2019ko eta 2023ko Munduko kopetan parte hartu zuen.

## Palmaresa
### Pampas XV

* Pacific Rugby Cup
** irabazlea: 2015

### Jaguares

* Super Rugby
** finalista: 2019

### Leicester Tigers

* Ingalaterrako errugbi txapelketa
** irabazlea: 2022

## Erreferentziak

* ↑ Julián Montoya. en.espn.co.uk (Noiz kontsultatua: 2022-11-7).

## Kanpo estekak

* Datuak: Q20981768
* Multimedia: Julián Montoya / Q20981768
# Julián Ruete

Julián Ruete Muniesa (Madril, 1887ko urtarrilaren 29a-Bartzelona, 1939ko martxoaren 15a) espainiar futbolari eta entrenatzailea izan zen.

## Bizitza

1904 eta 1910 artean Madrid Foot-Ball Clubeko futbolari, bazkide eta idazkaria izan zen baina taldea utzi eta Athletic de Madridera pasa zen. Erdilaria, garai hartan Athletic Clubeko sukurtsala zenez, Bilboko taldearekin ere jokatu zuen. 1912 eta 1920 artean, Athletic de Madrideko presidentea izan zen eta klubaren independentzia bultzatu zuen.
Arbitro eta entrenatzailea, Atlético eta Nacional zuzentzeaz gain, 1921 eta 1922an Espainiako hautatzailea izan zen.

## Erreferentziak

* ↑ Athletic Club
* Datuak: Q3371123